13/08/2019 | Administración LocalMunicipal
Laxe
Creación da Xunta de Goberno Local, periocidade de sesións ordinarias e atribucións do Concello de Laxe (A Coruña)

EDICTO Creación da Xunta de Goberno Local, periocidade sesións ordinarias e atribucións Por acordo do Pleno da Corporación municipal deste Concello, na sesión realizada o día 3 de xullo de 2019, aprobouse a seguinte: “PROPOSTA DA ALCALDÍA ASUNTO: CREACIÓN XUNTA DE GOBERNO LOCAL, PERIODICIDADE SESIÓNS ORDINARIAS E ATRIBUCIÓNS. O artigo 20.1 da LBRL e o art.59.2 da LALGA, establecen que a Xunta de Goberno Local, existirá nos municipios con poboación superior a 5.000 habitantes e nos de menos, cando así o dispoña o Regulamento orgánico ou o acorde o Pleno da Corporación. Así mesmo sinálase que o Pleno fixará, no seu caso, a periodicidade das sesións ordinarias desta Xunta de Goberno. Por outra banda, en canto ás súas atribucións, a esta Xunta de Goberno correspóndelle a asistencia ao Alcalde e aquelas atribucións que o Alcalde ou outro órgano municipal lle delegue. En base ao anterior, esta Alcaldía co fin de xestionar mellor os asuntos do municipio, propón ao Pleno a creación da Xunta de Goberno Local, que se integraría polo propio Alcalde e tres concelleiros, e a celebración das sesións ordinarias os primeiros e terceiros luns de cada mes, ás 21.00 horas. Así mesmo proponse que o Pleno delegue nesta Xunta de Goberno Local todas as atribucións ou competencias que sexan delegables por Lei, e sen prexuízo das atribucións que a Alcaldía delegue no devandito órgano, concretamente as establecidas nos apartados j, k, m e ñ do artigo 22 da Lei de Bases de réxime local. --- O exercicio de accións xudiciais e administrativas e a defensa da corporación en materias de competencia plenaria. --- A declaración de lesividad dos actos do Concello. --- A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do orzamento –salvo as de tesouraría, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior–, todo iso de conformidade co disposto na Lei Reguladora das Facendas Locais. --- A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. Así como o disposto no D. A. 2.ª da Lei 9/2017 de contratos do sector público, cando se superen os límites establecidos para a contratación da Alcaldía, é dicir: --- A adxudicación das contratacións e concesións de toda clase cando o seu valor estimado supere o 10 por cento dos recursos ordinarios do orzamento e en calquera caso, a contía de seis millóns de euros, incluídos os de carácter plurianual cando a súa duración sexa superior a catro anos, eventuais prórrogas incluídas sempre que o importe acumulado de todas as súas anualidades supere a porcentaxe indicada, referido aos recursos ordinarios do orzamento do primeiro exercicio, ou a contía sinalada. Así como a adquisición de bens e dereitos e alleamento do patrimonio cando se superen os límites establecidos no apartado 9 do D. A. 2.ª da Lei 9/2017 de contratos do sector público, -- Celebrar contratos privados, a adxudicación de concesións sobre os bens da Corporación e a adquisición de bens inmobles e dereitos suxeitos á lexislación patrimonial así como o alleamento do patrimonio cando non estean atribuídas ao Alcalde ou ao presidente (cando o orzamento basee de licitación, nos termos definidos no artigo 100.1, non supere o 10 por cento dos recursos ordinarios do orzamento nin o importe de tres millóns de euros), e dos bens declarados de valor histórico ou artístico calquera que sexa o seu valor. Laxe, 26 de xuño de 2019. O ALCALDE-PRESIDENTE ASDO.: José Luis Pérez Añón” Laxe, 31 de xullo de 2019. O alcalde José Luis Pérez Añón